12. ฐานะการเงินและผลการดำเนินงาน

สรุปรายงานคณะกรรมการตรวจสอบ

คณะกรรมการตรวจสอบมีความเห็นว่า งบการเงินของบริษัทฯ
ได้จัดทำขึ้นตามหลักการบัญชีที่รับรองทั่วไปการเปิดเผยข้อมูลในรายงานทางการเงินมีความถูกต้อง
เชื่อถือได้ การดำเนินธุรกิจของบริษัทฯ ได้ปฏิบัติตามกฎหมายว่าด้วยหลักทรัพย์และตลาดหลักทรัพย์
และกฎหมายอื่นที่เกี่ยวข้อง ระบบการควบคุมภายในของบริษัทฯ มีความเพียงพอและเหมาะสม
ไม่มีข้อบกพร่องที่เป็นสาระสำคัญ

สรุปรายงานความรับผิดชอบของคณะกรรมการต่อรายงานทางการเงิน

คณะกรรมการบริษัทฯ มีความเห็นว่าระบบการควบคุมภายในของบริษัทฯ โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลได้ว่า งบการเงินของบริษัท ผลิตไฟฟ้าราชบุรีโฮลดิ้ง จำกัด (มหาชน) และงบการเงินรวมของบริษัท ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย ประจำปีสิ้นสุดวันที่ 31 ธันวาคม 2546 มีความเชื่อถือได้ โดยถือปฏิบัติตามมาตรฐานการบัญชีที่รับรองทั่วไปและปฏิบัติถูกต้องตามกฎหมายและกฎระเบียบที่เกี่ยวข้อง

สรุปรายงานการสอบบัญชี

บริษัท เคพีเอ็มจี ภูมิไชย สอบบัญชี จำกัด ซึ่งเป็นผู้สอบบัญชีของบริษัทฯ และบริษัทย่อย
ได้ตรวจสอบงบดุล ณ วันที่ 31 ธันวาคม 2546 และ 2545 และงบกำไรขาดทุน
งบแสดงการเปลี่ยนแปลงส่วนของผู้ถือหุ้นและงบกระแสเงินสดสำหรับแต่ละปีสิ้นสุดวันเดียวกันของ
บริษัท ผลิต ไฟฟ้าราชบุรีโฮลดิ้ง จำกัด (มหาชน) และงบดุลรวม ณ วันที่ 31 ธันวาคม 2546 และ
2545 และงบกำไรขาดทุนรวม
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับแต่ละปีสิ้นสุดวันเดียวกันของบริษัท
ผลิตไฟฟ้าราชบุรีโฮลดิ้ง จำกัด (มหาชน) และบริษัทย่อย โดยมีความเห็นว่า
งบการเงินและงบการเงินรวมข้างต้นนี้แสดงฐานะการเงิน ณ วันที่ 31 ธันวาคม 2546 และ 2545
และผลการดำเนินงานและกระแสเงินสดสำหรับแต่ละปีสิ้นสุดวันเดียวกันของบริษัท
ผลิตไฟฟ้าราชบุรีโฮลดิ้ง จำกัด (มหาชน) และของบริษัท ผลิตไฟฟ้าราชบุรีโฮลดิ้ง จำกัด (มหาชน)
และบริษัทย่อย โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  []12.1 งบการเงินของบริษัทฯ และบริษัทย่อย

[]

[]

[]

[]

[]

[]

[]

[]12.2 อัตราส่วนทางการเงินของงบการเงินรวม

3.  รายงานวิเคราะห์ผลการดำเนินงาน

12.3.1 ผลการปฏิบัติตามแผนการดำเนินธุรกิจ

บริษัทฯ ประสบความสำเร็จในการเข้าลงทุนในบริษัท ไตร เอนเนอจี้ จำกัด
ซึ่งเป็นผู้ดำเนินงานโรงไฟฟ้าพลังความร้อนร่วม ขนาด 700 เมกะวัตต์ โดยเมื่อวันที่ 14
พฤศจิกายน 2546 บริษัทฯได้เข้าซื้อบริษัท บ้านปู แก๊ส จำกัด ซึ่งถือหุ้นในบริษัท ไตร เอนเนอจี้
จำกัด ในสัดส่วนร้อยละ 37.5 ของหุ้นที่ออกจำหน่ายแล้วทั้งหมด จากบริษัท บ้านปู เพาเวอร์ จำกัด
และบริษัท ซินเนอจี้ เพาเวอร์ จำกัด ซึ่งเป็นบริษัทย่อยของบริษัท บ้านปู จำกัด (มหาชน)
โดยมีมูลค่าการเข้าทำรายการรวม 2,100 ล้านบาท แบ่งเป็นราคาซื้อขายหุ้นบริษัท บ้านปู แก๊ส
จำกัด จำนวน 1,165.900 ล้านบาท และเป็นการให้กู้ยืมเงินกับบริษัท บ้านปู แก๊ส จำกัด จำนวน
934.100 ล้านบาท ในรูปของตั๋วสัญญาใช้เงิน ซึ่งการลงทุนดังกล่าว ส่งผลให้บริษัทฯ
มีกำลังการผลิตเพิ่มขึ้น 262.500 เมกะวัตต์ รวมกำลังการผลิตทั้งสิ้น 3,907.500 เมกะวัตต์

นอกจากนี้บริษัทฯ
และบริษัทย่อยได้พยายามหาแนวทางในการลดต้นทุนทางการเงินเพื่อเสริมสร้างฐานะทางการเงินของบริษัทฯให้แข็งแกร่งยิ่งขึ้น
โดยเมื่อวันที่ 20 มิถุนายน 2545 และเมื่อวันที่ 27มิถุนายน 2546 บริษัท ผลิตไฟฟ้าราชบุรี จำกัด
ได้ทำสัญญาแก้ไขสัญญาเงินกู้ครั้งที่ 1 และครั้งที่ 2 ตามลำดับกับเจ้าหนี้เงินกู้ของบริษัท
ผลิตไฟฟ้าราชบุรี จำกัด เพื่อปรับลดอัตราดอกเบี้ยจากอัตราดอกเบี้ยลอยตัวเท่ากับค่าเฉลี่ยของ
Minimum Lending Rate (MLR) ของธนาคารในประเทศ 4 แห่ง สำหรับระยะเวลาต่าง ๆ
เป็นดังนี้

  ระยะเวลา อัตราดอกเบี้ย (ร้อยละ)

1 กรกฎาคม 2545 – 30 มิถุนายน 2546 MLR –1.5

1 กรกฎาคม 2546 – 30 มิถุนายน 2548 MLR –2.5

1 กรกฎาคม 2548 – 30 มิถุนายน 2551 MLR –1.125

1 กรกฎาคม 2551 – สิ้นสุดสัญญาเงินกู้ MLR

และได้มีการแก้ไขสัญญาในส่วนของบัญชีเงินสำรองเพื่อชำระเงินต้นและดอกเบี้ย (Debt Service
Reserve Requirement) โดยปรับลดวงเงินสำรองดังกล่าวสำหรับระยะเวลา 6 เดือน
ตามเงื่อนไขสัญญาเดิมเหลือเป็นวงเงินสำรองสำหรับระยะเวลา 3 เดือน ตั้งแต่วันที่ 1 กรกฎาคม
2546 เป็นต้นไป

2.  ผลการดำเนินงาน

ผลการดำเนินงานในปี 2546 มีกำไรสุทธิ จำนวน 5,424.332 ล้านบาท คิดเป็นกำไรต่อหุ้นเท่ากับ
3.74 บาทต่อหุ้น เมื่อเปรียบเทียบกับผลการดำเนินงานของปี 2545 ที่มีกำไรสุทธิ จำนวน
4,728.940 ล้านบาท ปรากฏว่ากำไรสุทธิเพิ่มขึ้นจำนวน 695.392 ล้านบาท
หรือเพิ่มขึ้นคิดเป็นร้อยละ 14.71 โดยมีรายได้รวมทั้งสิ้น 35,803.697 ล้านบาท
เพิ่มขึ้นจากปีก่อนเป็นจำนวน 7,648.835 ล้านบาท หรือเพิ่มขึ้นร้อยละ 27.17
ต้นทุนและค่าใช้จ่ายในปี 2546 จำนวนรวมทั้งสิ้น 28,634.209 ล้านบาท
เพิ่มขึ้นจากปีก่อนเป็นจำนวน 7,378.098 ล้านบาท หรือเพิ่มขึ้นคิดเป็นร้อยละ 34.71

1) การวิเคราะห์รายได้

ผลการดำเนินงานในปี 2546 ของบริษัทฯ และบริษัทย่อย มีรายได้รวมทั้งสิ้น 35,803.697
ล้านบาท เพิ่มขึ้นจากปี 2545 (28,154.862 ล้านบาท) เป็นจำนวน 7,648.835 ล้านบาท
หรือคิดเป็นร้อยละ 27.17 โดยมีสาเหตุหลัก เนื่องจาก

1.1) รายได้ค่าขายไฟฟ้าสุทธิ จำนวน 35,528.314 ล้านบาท เพิ่มขึ้นจากปี 2545
(27,493.217 ล้านบาท) เป็นจำนวน 8,035.097 ล้านบาท หรือคิดเป็นร้อยละ 29.22
เนื่องจาก ในปี 2546 บริษัท ผลิตไฟฟ้าราชบุรี จำกัด ซึ่งเป็นบริษัทย่อยหลัก
มีกำลังการผลิตติดตั้งรวมทั้งสิ้น 3,645 เมกะวัตต์ ประกอบด้วย โรงไฟฟ้าพลังความร้อน จำนวน 2
เครื่อง กำลังการผลิตเครื่องละ 735 เมกะวัตต์ และโรงไฟฟ้าพลังความร้อนร่วม จำนวน 3 ชุด
กำลังการผลิตชุดละ 725 เมกะวัตต์ โดย 2 ชุดแรกรับโอนจากการไฟฟ้าฝ่ายผลิตแห่งประเทศไทย
(กฟผ.) เมื่อวันที่ 18 เมษายน 2545 และชุดที่ 3 เมื่อวันที่ 1 พฤศจิกายน 2545 เป็นผลให้ปี
2546 มีกำลังการผลิตโดยรวมสูงกว่าปี 2545

1.2) เมื่อวันที่ 14 พฤศจิกายน 2546 บริษัทฯ ได้เข้าลงทุนในบริษัท ไตร เอนเนอจี้ จำกัด

ด้วยการซื้อบริษัท บ้านปู แก๊ส เพาเวอร์ จำกัด ซึ่งถือหุ้นในบริษัท ไตร เอนเนอจี้ จำกัด
ในสัดส่วนร้อยละ 37.5 โดยรับรู้ส่วนได้เสียในกำไรสุทธิของบริษัทร่วม-บริษัท ไตร เอนเนอจี้
จำกัด ตั้งแต่วันที่ 14 พฤศจิกายน - 31 ธันวาคม 2546 เป็นจำนวน 94.520 ล้านบาท
และเมื่อวันที่ 12 ธันวาคม 2546 บริษัท บ้านปู แก๊ส เพาเวอร์ จำกัด
ได้รับเงินปันผลจากบริษัทไตร เอนเนอจี้ จำกัด สำหรับผลการดำเนินงานประจำปี 2546
เป็นจำนวน 219.673 ล้านบาท

2) การวิเคราะห์ต้นทุนและค่าใช้จ่าย

ต้นทุนและค่าใช้จ่ายในปี 2546 จำนวนรวมทั้งสิ้น 30,379.366 ล้านบาท เพิ่มขึ้นจากปี 2545
(23,425.922 ล้านบาท) เป็นจำนวน 6,953.444 ล้านบาท หรือเพิ่มขึ้นร้อยละ 29.68
เนื่องจากสาเหตุ ดังต่อไปนี้

1.  ต้นทุนขาย ในปี 2546 จำนวน 28,204.464 ล้านบาท เพิ่มขึ้นจากปี 2545 (20,833.211
    ล้านบาท) เป็นจำนวน 7,371.253 ล้านบาท หรือเพิ่มขึ้นร้อยละ 35.38
    สาเหตุหลักเนื่องจาก ในปี 2546 บริษัท ผลิตไฟฟ้าราชบุรี จำกัด ซึ่งเป็นบริษัทย่อยหลัก
    มีกำลังการผลิตติดตั้งรวมทั้งสิ้น 3,645 เมกะวัตต์ ประกอบด้วย โรงไฟฟ้าพลังความร้อน
    จำนวน 2 เครื่อง กำลังการผลิตเครื่องละ 735 เมกะวัตต์ และโรงไฟฟ้าพลังความร้อนร่วม
    จำนวน 3 ชุด กำลังการผลิตชุดละ 725 เมกะวัตต์ โดย 2 ชุดแรกรับโอนจาก กฟผ.
    เมื่อวันที่ 18 เมษายน 2545 และชุดที่ 3 เมื่อวันที่ 1 พฤศจิกายน 2545 เป็นผลให้ปี 2546
    มีกำลังการผลิตโดยรวมสูงกว่าปี 2545

2.  ดอกเบี้ยจ่าย ปี 2546 เป็นจำนวน 1,702.593 ล้านบาท ต่ำกว่าปี 2545 (1,966.882
    ล้านบาท) เป็นจำนวน 264.289 ล้านบาท หรือร้อยละ 13.44 บริษัทฯขอชี้แจงว่า
    หากอัตราดอกเบี้ยไม่เปลี่ยนแปลงจากเดิม ในปี 2546 บริษัทฯจะต้องจ่ายดอกเบี้ยเพิ่มขึ้น
    เนื่องจากได้มีการเบิกเงินกู้ระยะยาวเพิ่ม จำนวน 5,246.541 ล้านบาท
    เพื่อซื้อโรงไฟฟ้าพลังความร้อนร่วม ชุดที่ 3 จากกฟผ.เมื่อวันที่ 1 พฤศจิกายน 2545

สาเหตุสำคัญที่ดอกเบี้ยจ่ายในปี 2546 ต่ำกว่าปี 2545 เนื่องจากอัตรา MLR เฉลี่ยของปี 2545
เท่ากับ 7.0833% และจากการแก้ไขสัญญาเงินกู้ ครั้งที่ 1 ได้ปรับลดภาระดอกเบี้ยจ่ายเท่ากับ
MLR- 1.50% ตั้งแต่วันที่ 1 กรกฎาคม 2545 แต่ในปี 2546 อัตรา MLR เฉลี่ยลดลงเหลือเท่ากับ
6.2396% และจากการแก้ไขสัญญาเงินกู้ครั้งที่ 2 ได้ปรับลดภาระดอกเบี้ยจ่ายเป็น MLR-2.50%
ตั้งแต่วันที่ 1 กรกฎาคม 2546 ถึง 30 มิถุนายน 2548
นอกจากนี้ได้มีการชำระคืนเงินต้นทุกไตรมาสด้วย เป็นผลให้ดอกเบี้ยจ่ายในปี 2546 ต่ำกว่าปี 2545

2.3) ภาษีเงินได้ ปี 2546 เป็นจำนวน 42.563 ล้านบาท ต่ำกว่าปี 2545 (202.929 ล้านบาท)
เป็นจำนวน 160.366 ล้านบาท หรือร้อยละ 79.03 สาเหตุหลักเนื่องจาก ในปี 2545 บริษัท
ผลิตไฟฟ้าราชบุรี จำกัด
ได้รับเงินชดเชยจากการส่งมอบโรงไฟฟ้าล่าช้าและเงินชดเชยจากการปรับปรุงระบบเผาไหม้โรงไฟฟ้า
ซึ่งเป็นรายได้ที่ต้องเสียภาษีเงินได้นิติบุคคล แต่ในปี 2546 ไม่มีรายได้ดังกล่าว

  12.3.2 รายงานวิเคราะห์ฐานะการเงิน

1)  การวิเคราะห์สินทรัพย์

ณ วันที่ 31 ธันวาคม 2546 บริษัทฯและบริษัทย่อย มีสินทรัพย์รวมทั้งสิ้น จำนวน 67,719.662
ล้านบาท โดยเทียบกับปีก่อนลดลงเป็นจำนวน 64.376 ล้านบาท สาเหตุหลักเนื่องจาก

1.  เงินสดและรายการเทียบเท่าเงินสด จำนวน 1,892.480 ล้านบาท
    เพิ่มขึ้นจากปีก่อนเป็นจำนวน 1,797.138 ล้านบาท หรือคิดเป็น 18.85 เท่า
    สาเหตุหลักเนื่องจาก บริษัท ผลิตไฟฟ้าราชบุรี จำกัด
    ซึ่งเป็นบริษัทย่อยหลักได้รับชำระเงินค่าไฟฟ้าประจำเดือนพฤศจิกายน 2546 จาก
    กฟผ.เป็นจำนวน 2,796.224 ล้านบาท ในวันที่ 31 ธันวาคม 2546 ซึ่งเป็นวันทำการ
    แต่ในปี 2545 ได้รับชำระค่าไฟฟ้าประจำเดือนพฤศจิกายน 2545 ในเดือนมกราคม 2546

2.  เงินลงทุนระยะสั้นในตั๋วสัญญาใช้เงิน
    และเงินลงทุนระยะสั้นที่ใช้เป็นหลักทรัพย์ค้ำประกันตามเงื่อนไขสัญญาเงินกู้ จำนวน
    5,753.912 ล้านบาท เพิ่มขึ้นจากปีก่อนเป็นจำนวน 1,964.737 ล้านบาท หรือคิดเป็นร้อยละ
    51.85

3.  ลูกหนี้การค้า จำนวน 2,653.887 ล้านบาท ลดลงจากปีก่อนเป็นจำนวน 3,756.070
    ล้านบาท หรือลดลงร้อยละ 58.60 เนื่องจาก ลูกหนี้การค้า ณ 31 ธันวาคม 2546
    เป็นลูกหนี้ค่าขายไฟฟ้าเดือนธันวาคม 2546 แต่ลูกหนี้การค้า ณ 31 ธันวาคม 2545
    เป็นลูกหนี้ค่าขายไฟฟ้า 2 เดือน คือ เดือนพฤศจิกายน และเดือนธันวาคม 2545

ซึ่งบริษัทฯ มีเกณฑ์ในการประมาณตั้งค่าเผื่อหนี้สงสัยจะสูญดังนี้

-   ในอัตราร้อยละ 100 ของลูกหนี้รายตัว ซึ่งคาดว่าจะเรียกชำระไม่ได้ทั้งหมด

-   ในอัตราร้อยละที่ต่างกันออกไปโดยประเมินจากคุณภาพของลูกหนี้สงสัยจะสูญ
    ทั้งนี้ต้องคาดคะเนจากประสบการณ์ในการเก็บหนี้และพิจารณาฐานะปัจจุบันของลูกหนี้ประกอบกัน

ลูกหนี้การค้าและลูกหนี้อื่นบริษัทฯ แสดงในราคาที่ระบุไว้สุทธิจากค่าเผื่อหนี้สงสัย จะสูญ
ซึ่งบริษัทฯตั้งค่าเผื่อหนี้สงสัยจะสูญเท่ากับจำนวนหนี้ที่คาดว่าจะเรียกเก็บจากลูกหนี้ไม่ได้ ทั้งนี้
โดยการประมาณจากประสบการณ์ในการเรียกเก็บหนี้และการวิเคราะห์ฐานะปัจจุบันของลูกหนี้

1.  วัสดุคงเหลือ จำนวน 1,557.271 ล้านบาท เพิ่มขึ้นจากปีก่อนเป็นจำนวน 186.309 ล้านบาท
    หรือคิดเป็นร้อยละ 13.59

2.  เงินลงทุนในหุ้นทุนโดยวิธีส่วนได้เสีย–บริษัทร่วม จำนวน 1,964.981 ล้านบาท
    เนื่องจากเมื่อวันที่ 14 พฤศจิกายน 2546 บริษัทฯ ได้เข้าซื้อบริษัท บ้านปู แก๊ส เพาเวอร์
    จำกัด ซึ่งถือหุ้นในบริษัท ไตร เอนเนอจี้ จำกัด ในสัดส่วนร้อยละ 37.50

3.  เงินลงทุนระยะยาวที่ใช้เป็นหลักทรัพย์ค้ำประกัน จำนวน 1,616.883 ล้านบาท
    เพิ่มขึ้นจากปีก่อนเป็นจำนวน 137.338 ล้านบาท หรือเพิ่มขึ้น ร้อยละ 9.28
    เนื่องจากลงทุนในตั๋วสัญญาใช้เงินเพิ่มขึ้น

4.  ที่ดิน สิ่งปลูกสร้าง และอุปกรณ์-สุทธิ จำนวน 51,068.382 ล้านบาท
    ลดลงจากปีก่อนเป็นจำนวน 2,210.733 ล้านบาท หรือคิดเป็นร้อยละ 4.15

อัตราส่วนสภาพคล่องของปี 2546 เท่ากับ 1.67 เท่า ต่ำกว่าปี 2545 ซึ่งเท่ากับ 1.82 เท่า
สาเหตุเนื่องจากในปี 2546 หนี้สินระยะยาวที่ถึงกำหนดชำระในหนึ่งปี
ซึ่งถือเป็นหนี้สินหมุนเวียนเพิ่มขึ้นจากปีก่อน จำนวน 645.272 ล้านบาท

2)  การวิเคราะห์หนี้สิน

ณ วันที่ 31 ธันวาคม 2546 บริษัทฯและบริษัทย่อย มีหนี้สินรวมทั้งสิ้น 42,983.682 ล้านบาท
เปรียบเทียบกับ ณ วันที่ 31 ธันวาคม 2545 ลดลงเป็นจำนวน 2,226.207 ล้านบาท
หรือคิดเป็นร้อยละ 4.92 โดยมีหนี้สินหมุนเวียน จำนวน 7,219.168 ล้านบาท เพิ่มขึ้นจำนวน
663.440 ล้านบาท หรือร้อยละ 10.12
โดยมีหนี้สินระยะยาวส่วนที่ครบกำหนดชำระในหนึ่งปีซึ่งถือเป็นหนี้สินหมุนเวียนเพิ่มขึ้นจำนวน
645.272 ล้านบาท ในส่วนหนี้สินระยะยาวจำนวน 35,764.513 ล้านบาท ลดลงจำนวน
2,889.648 ล้านบาท คิดเป็นร้อยละ 7.48 เนื่องจากบริษัท ผลิตไฟฟ้าราชบุรี จำกัด
ได้ชำระคืนเงินกู้ระยะยาว จำนวน 2,241.906 ล้านบาท

สำหรับเงินกู้ยืมระยะยาว 38,651.691 ล้านบาท รายละเอียดตามหมายเหตุประกอบงบการเงิน
ข้อ 12 ซึ่งหลักทรัพย์ที่ใช้ค้ำประกันเงินกู้ยืมระยะยาวดังกล่าวได้แก่

-   ที่ดิน โรงไฟฟ้า อาคารและสิ่งปลูกสร้างทั้งหมดของบริษัท ผลิตไฟฟ้าราชบุรี จำกัด
    ซึ่งมีมูลค่าตามบัญชีสุทธิ ณ วันที่ 31 ธันวาคม 2546 เป็นจำนวน 50,959.605 ล้านบาท

-   เงินฝากในธนาคารจำนวนเงินรวม 1,869.925 ล้านบาท

-   เงินลงทุนระยะสั้นในตั๋วสัญญาใช้เงินจำนวนเงินรวม 2,203.025 ล้านบาท

-   เงินลงทุนระยะสั้นในตั๋วแลกเงินจำนวนเงินรวม 2,615.887 ล้านบาท

-   เงินลงทุนระยะยาวในตั๋วสัญญาใช้เงินจำนวนเงินรวม 677.557 ล้านบาท

-   เงินลงทุนระยะยาวในตั๋วแลกเงินจำนวนเงินรวม 636.844 ล้านบาท

-   เงินลงทุนระยะยาวในหุ้นกู้จำนวนเงินรวม 343.155 ล้านบาท

อัตราส่วนหนี้สินต่อส่วนของผู้ถือหุ้นของบริษัทฯ เท่ากับ 1.74 เท่า ต่ำกว่า ปี 2545 ซึ่งเท่ากับ
2.00 เท่า ในขณะที่อัตราส่วนหนี้สินต่อส่วนของผู้ถือหุ้นของกิจการไฟฟ้าอื่น เช่น บริษัท ผลิตไฟฟ้า
จำกัด (มหาชน) เท่ากับ 1.11
นอกจากนี้อัตราส่วนความสามารถในการชำระคืนเงินต้นและดอกเบี้ยในปี 2546 ของบริษัทฯ เท่ากับ
2.45 เท่า ต่ำกว่าปี 2545 ซึ่งเท่ากับ 2.59 เท่า

  3) การวิเคราะห์ส่วนของผู้ถือหุ้น

ณ วันที่ 31 ธันวาคม 2546 บริษัทฯและบริษัทย่อย มีส่วนของผู้ถือหุ้นรวมทั้งสิ้น จำนวน
24,735.981 ล้านบาท เพิ่มขึ้นจากปีก่อนเป็นจำนวน 2,161.832 ล้านบาท หรือคิดเป็นร้อยละ
9.58 เนื่องจากผลกำไรจากการดำเนินงานของบริษัทฯและบริษัทย่อยในปี 2546 จำนวน
5,424.332 ล้านบาท เมื่อวันที่ 7 พฤษภาคม 2546 ได้จ่ายเงินปันผลแก่ผู้ถือหุ้นในอัตราหุ้นละ
1.50 บาท เป็นจำนวนเงิน 2,175.000 ล้านบาท นอกจากนี้เมื่อวันที่ 22 กันยายน 2546
ได้จ่ายเงินปันผลระหว่างกาลจากผลการดำเนินงานงวด 6 เดือนแรกของปี 2546 ในอัตราหุ้นละ
0.75 บาท รวมเป็นเงินปันผลจ่าย 1,087.500 ล้านบาท

บริษัทมีทุนจดทะเบียนซึ่งเป็นหุ้นที่ออกและเรียกชำระเต็มมูลค่าแล้ว จำนวน 14,500.000 ล้านบาท
มีส่วนเกินมูลค่าหุ้น จำนวน 1,531.778 ล้านบาท สำรองตามกฎหมาย จำนวน 670.972 ล้านบาท
กำไรสะสมที่ยังไม่ได้จัดสรร จำนวน 8,033.231 ล้านบาท

2.  รายงานวิเคราะห์กระแสเงินสด

งบกระแสเงินสดแสดงกระแสเงินสดที่เปลี่ยนแปลงจากกิจกรรมดำเนินงาน
กิจกรรมลงทุนและกิจกรรมจัดหาเงิน ณ วันสิ้นงวดบัญชี
และแสดงกระแสเงินสดและรายการเทียบเท่าเงินสดคงเหลือปลายปีของบริษัทฯ และบริษัทย่อย ณ
วันที่ 31 ธันวาคม 2546 เป็นจำนวน 1,892.480 ล้านบาท เพิ่มขึ้นจากปีก่อนเป็นจำนวน
1,797.138 ล้านบาท หรือเพิ่มขึ้น 18.85 เท่า สาเหตุสรุปได้ดังนี้

1)  กระแสเงินสดสุทธิที่ได้มาจากกิจกรรมดำเนินงาน จำนวน 11,528.136
    ล้านบาทเพิ่มขึ้นจากปีก่อนเป็นจำนวน 7,048.954 ล้านบาทหรือเพิ่มขึ้น 1.57 เท่า
    สาเหตุหลักเนื่องจากกำไรสุทธิ ค่าเสื่อมราคา และวัสดุคงเหลือ ปี 2546 สูงกว่าปี 2545
    และลูกหนี้การค้าปี 2546 ต่ำกว่าปี 2545

2)  กระแสเงินสดสุทธิที่ใช้ไปในกิจกรรมลงทุน จำนวน 3,299.584 ล้านบาท
    ลดลงจากปีก่อนเป็นจำนวน 22,520.480 ล้านบาท หรือคิดเป็นร้อยละ 87.22
    สาเหตุหลักเนื่องจาก ในปี 2545 บริษัท ผลิตไฟฟ้าราชบุรี จำกัด
    ซื้อโรงไฟฟ้าพลังความร้อนร่วม ชุดที่ 1-3 จาก กฟผ.

3)  กระแสเงินสดสุทธิที่ใช้ไปในกิจกรรมจัดหาเงิน จำนวน 6,431.414 ล้านบาท
    ลดลงจากปีก่อนเป็นจำนวน 27,612.928 ล้านบาท หรือคิดเป็น 1.30 เท่า
    สาเหตุหลักเนื่องจาก ในปี 2545
    มีกระแสเงินเข้ามาจากเงินกู้ยืมระยะยาวเพื่อซื้อโรงไฟฟ้าพลังความร้อนร่วมราชบุรี ชุดที่ 1-3
    จำนวน 23,962.506 ล้านบาท

  12.3.4 ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ตามมติคณะรัฐมนตรี วันที่ 9 ธันวาคม 2546
เห็นชอบในหลักการการปรับโครงสร้างกิจการไฟฟ้าให้เป็นโครงสร้างรูปแบบ ESB
เพื่อให้ระบบไฟฟ้าของประเทศมีความมั่นคงมากขึ้น โดยกำหนดให้ กฟผ.
มีบทบาทหลักในการผลิตและส่งไฟฟ้า กฟน. และ กฟภ.
มีบทบาทในการจำหน่ายและการค้าปลีกไฟฟ้า
องค์กรกำกับดูแลกิจการไฟฟ้ามีอำนาจหน้าที่ในการพยากรณ์ความต้องการใช้ไฟฟ้าและความต้องการโรงไฟฟ้าใหม่
รวมทั้งกำหนดกฎเกณฑ์การรับซื้อไฟฟ้าจากโรงไฟฟ้าใหม่ กำกับอัตราค่าไฟฟ้า
และรักษาระดับคุณภาพการให้บริการจากโรงไฟฟ้า

การปรับโครงสร้างกิจการไฟฟ้าในอนาคต
อาจมีผลกระทบโดยตรงต่อทิศทางธุรกิจและสภาพการแข่งขันในอนาคต
ต่อบริษัทที่ดำเนินธุรกิจด้านการผลิตไฟฟ้าทั้งที่มีสัญญาซื้อขายกับ กฟผ. และบริษัทที่ไม่มีสัญญาซื้อขายกับ
กฟผ. แต่สำหรับบริษัท ผลิตไฟฟ้าราชบุรี จำกัด มีสัญญาซื้อขายไฟฟ้าระยะยาวกับ กฟผ.
เป็นระยะเวลา 25 ปี ตามโครงสร้างรูปแบบ ESB กฟผ. ยังเป็นผู้รับซื้อ ไฟฟ้าโดยตรง
จึงทำให้ไม่มีผลกระทบต่อรายได้รายปีของบริษัทฯ ที่จะได้รับตามสัญญาแต่อย่างใด